title: Provedbena uredba Komisije (EU) br. 590/2011 od 20. lipnja 2011. o izmjeni Uredbe (EZ) br. 1235/2008 o detaljnim pravilima za provedbu Uredbe Vijeća (EZ) br. 834/2007 u pogledu režima za uvoz ekoloških proizvoda iz trećih zemalja  Tekst značajan za EGP

text:
               15/Sv. 013

               HR

               Službeni list Europske unije

               198

         32011R0590

               L 161/9

               SLUŽBENI LIST EUROPSKE UNIJE

               20.06.2011.

      PROVEDBENA UREDBA KOMISIJE (EU) br. 590/2011
   od 20. lipnja 2011.
   o izmjeni Uredbe (EZ) br. 1235/2008 o detaljnim pravilima za provedbu Uredbe Vijeća (EZ) br. 834/2007 u pogledu režima za uvoz ekoloških proizvoda iz trećih zemalja
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 834/2007 od 28. lipnja 2007. o ekološkoj proizvodnji i označivanju ekoloških proizvoda i stavljanju izvan snage Uredbe (EEZ) br. 2092/91 (1), a posebno njezin članak 33. stavak 2. i članak 38. točku (d),
   budući da:

               (1)

               Uredba Komisije (EZ) br. 1235/2008 (2) odredila je relativno kratko razdoblje u kojem kontrolne ustanove i kontrolna tijela moraju poslati zahtjev za priznavanje za potrebe sukladnosti u skladu s člankom 32. Uredbe (EZ) br. 834/2007. Zbog nedostatka iskustva s izravnom primjenom pravila Unije o ekološkoj proizvodnji i označivanju ekoloških proizvoda izvan područja Unije, potrebno je kontrolnim ustanovama i kontrolnim tijelima koja namjeravaju zatražiti svoje uvrštenje na popis za potrebe sukladnosti dati više vremena.

               (2)

               U skladu s člankom 33. stavkom 2. Uredbe (EZ) br. 834/2007, u Prilogu III. Uredbi Komisije (EZ) br. 1235/2008 uspostavljen je popis trećih zemalja u kojima su sustav proizvodnje i mjere kontrole za ekološku proizvodnju priznati kao ekvivalentni onima određenima Uredbom (EZ) br. 834/2007. U skladu s novim zahtjevima i informacijama koje je Komisija primila od trećih zemalja od zadnje objave popisa, trebalo bi uzeti u obzir neke izmjene, a popis odgovarajuće prilagoditi.

               (3)

               Neki poljoprivredni proizvodi uvezeni iz Kanade trenutačno se stavljaju na tržište Unije u skladu s prijelaznim pravilima iz članka 19. Uredbe (EZ) br. 1235/2008. Kanada je dostavila zahtjev Komisiji za uključenje na popis iz Priloga III. toj Uredbi. Ona je dostavila informacije koje se zahtijevaju u skladu s člancima 7. i 8. te Uredbe. Proučavanje tih informacija i naknadna rasprava s kanadskim tijelima doveli su do zaključka da su u toj zemlji pravila koja uređuju proizvodnju i kontrole poljoprivredne proizvodnje ekvivalentna onima koje propisuje Uredba (EZ) br. 834/2007. Komisija je na licu mjesta provela provjeru pravila proizvodnje i kontrolnih mjera koje se stvarno primjenjuju u Kanadi kako je predviđeno člankom 33. stavkom 2. Uredbe (EZ) br. 834/2007.

               (4)

               Kostarikanska, indijska, izraelska, japanska i tuniska tijela zatražila su od Komisije uvrštenje novih kontrolnih i certifikacijskih ustanova i dostavila su Komisiji potrebna jamstva da ispunjavaju preduvjete određene člankom 8. stavkom 2. Uredbe (EZ) br. 1235/2008.

               (5)

               Trajanje uključenja Kostarike i Novog Zelanda na popisu iz Priloga III. Uredbi (EZ) br. 1235/2008 istječe 30. lipnja 2011. Kako bi se izbjegli zastoji u trgovini potrebno je produljiti uključenje Kostarike i Novog Zelanda. S obzirom na iskustvo, uključenje je potrebno produljiti na neograničeno razdoblje.

               (6)

               Novi Zeland je dostavio redakcijske izmjene relevantnih specifikacija iz Priloga III. Uredbi (EZ) br. 1235/2008 nakon nedavnog spajanja ministarstva poljoprivrede i šumarstva i novozelandskog tijela za sigurnost hrane.

               (7)

               Uredbu (EZ) br. 1235/2008 bi trebalo stoga na odgovarajući način izmijeniti.

               (8)

               Mjere predviđene ovom Uredbom u skladu su s mišljenjem Regulatornog odbora za ekološku proizvodnju,

         DONIJELA JE OVU UREDBU:
   Članak 1.
   Uredba (EZ) br. 1235/2008 mijenja se kako slijedi:

               1.

               U članku 4. datum „31. listopada 2011.” zamjenjuje se datumom „31. listopada 2014.”

               2.

               Prilog III. mijenja se u skladu s Prilogom ovoj Uredbi.

         Članak 2.
   Ova Uredba stupa na snagu sedmog dana od dana objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 20. lipnja 2011.

            Za Komisiju

            Predsjednik

         José Manuel BARROSO

      (1)  SL L 189, 20.7.2007., str. 1.

      (2)  SL L 334, 12.12.2008., str. 25.
   PRILOG
   Prilog III. Uredbi (EZ) br. 1235/2008 mijenja se kako slijedi:

               1.

               Iza teksta koji se odnosi na Australiju umeće se sljedeći tekst:
               „KANADA
               1.   Kategorije proizvoda:

                           (a)

                           živi ili neprerađeni poljoprivredni proizvodi i biljni reprodukcijski materijal i sjeme za uzgoj;

                           (b)

                           prerađeni poljoprivredni proizvodi za uporabu kao hrana;

                           (c)

                           krmivo.

                     2.   Podrijetlo: proizvodi kategorije 1 (a) i ekološki uzgojeni sastojci u proizvodima kategorije 1 (b) koji su uzgojeni u Kanadi.
               3.   Standardi proizvodnje: Uredba o ekološkoj proizvodnji.
               4.   Nadležna tijela: Kanadska agencija za nadzor hrane (CFIA), www.inspection.gc.ca
               5.   Kontrolne ustanove:

                           —

                           Atlantic Certified Organic Co-operative Limited (ACO), www.atlanticcertifiedorganic.ca

                           —

                           British Columbia Association for Regenerative Agriculture (BCARA), www.centifiedorganic.bc.ca

                           —

                           Certification Services Limited Liability Company (CCOF), www.ccof.org

                           —

                           Centre for Systems Integration (CSI), www.csi-ics.com

                           —

                           Consorzio per il Controllo dei Prodotti Biologici Società a responsabilità limitata (CCPB SRL), www.ccpb.it

                           —

                           Control Union Certifications (CUC), www.controlunion.com

                           —

                           Ecocert Canada, www.ecocertcanada.com

                           —

                           Fraser Valley Organic Producers Association (FVOPA), www.fvopa.ca

                           —

                           Global Organic Alliance, www.goa-online.org

                           —

                           International Certification Services Incorporated (ICS), www.ics-intl.com

                           —

                           LETIS S.A., www.letis.com.ar

                           —

                           Oregon Tilth Incorporated (OTCO), http://tilth.org

                           —

                           Organic Certifiers, www.organiccertifiers.com

                           —

                           Organic Crop Improvement Association (OCIA), www.ocia.org/

                           —

                           Organic Producers Association of Manitoba Co-operative Incorporated (OPAM), www.opam-mb.com

                           —

                           Pacific Agricultural Certification Society (PACS), www.pacscertifiedorganic.ca

                           —

                           Pro-Cert Organic Systems Ltd. (Pro-Cert), www.ocpro.ca/

                           —

                           Quality Assurance International Incorporated (QAI), www.qai-inc.com

                           —

                           Quality Certification Services (QCS), www.qcsinfo.org

                           —

                           Organisme de Certification Québec Vrai (OCQV), www.quebecvrai.org

                           —

                           SAI Global Certification Services Limited, www.saiglobal.com

                     6.   Tijela za izdavanje potvrda: kao u točki 5.
               7.   Trajanje uključenja: 30. lipnja 2014.”

               2.

               U točki 5. u tekstu koji se odnosi na Kostariku dodaje se sljedeća alineja:

                           „—

                           Mayacert, www.mayacert.com”.

               3.

               Točka 7. u tekstu koji se odnosi na Kostariku zamjenjuje se sljedećim:
               „7.   Trajanje uključenja: nije određeno.”

               4.

               U točki 5. u tekstu koji se odnosi na Indiju dodaju se sljedeće alineje:

                           ‚—

                           Chhattisgarh Certification Society (CGCERT), www.cgcert.com

                           —

                           Tamil Nadu Organic Certification Department (TNOCD), www.tnocd.net

                           —

                           TUV India Pvt. Ltd., www.tuvindia.co.in/0_mngmt_sys_cert/orgcert.htm

                           —

                           Intertek India Pvt. Ltd., www.intertek.com’.

               5

               U točki 5. u tekstu koji se odnosi na Izrael dodaje se sljedeća alineja:

                           „—

                           LAB-PATH Ltd., www.lab-path.co.il”.

               6.

               U točki 5. u tekstu koji se odnosi na Japan dodaju se sljedeće alineje:

                           „—

                           AINOU, www.ainou.or.jp/ainohtm/disclosure/nintei-kouhyou.htm

                           —

                           SGS Japan Incorporation, www.jp.sgs.com/ja/home_jp_v2.htm

                           —

                           Ehime Organic Agricultural Association, www12.ocn.ne.jp/~aiyuken/ninntei20110201.html

                           —

                           Center for Eco-design Certification Co., Ltd., http://www.eco-de.co.jp/list.html

                           —

                           Organic Certification Association, www.yuukinin.jimdo.com

                           —

                           Japan Eco-system Farming Association, www.npo-jefa.com

                           —

                           Hiroshima Environment & Health Association, www.kanhokyo.or.jp/jigyo/jigyo_05A.html

                           —

                           Assistant Center of Certification and Inspection for Sustainability, www.accis.jp

                           —

                           Organic Certification Organization Co., Ltd., www.oco45.net”.

               7.

               U točki 5. u tekstu koji se odnosi na Tunis dodaje se sljedeća alineja:

                           „—

                           Instituto per la certificazione etica e ambientale (ICEA), www.icea.info”.

               8.

               U točki 2. u tekstu koji se odnosi na Novi Zeland riječi „Službeni program MAF za osiguranje ekološke proizvodnje hrane” zamjenjuju se riječima „Tehnička pravila za ekološku proizvodnju Službenog programa MAF za osiguranje ekološke proizvodnje”.

               9.

               Točke od 3. do 7. u tekstu koji se odnosi na Novi Zeland zamjenjuju se sljedećim:
               „3.   Standardi proizvodnje: Standardele tehnice privind producția ecologică ale Programului de asigurare oficială a caracterului ecologic al produselor alimentare al MAF.
               4.   Nadležno tijelo: Ministry of Agriculture and Forestry (MAF), http://www.foodsafety.govt.nz/industry/sectors/organics/
               5.   Kontrolne ustanove:

                           —

                           AsureQuality Limited, www.organiccertification.co.nz

                           —

                           BioGro New Zealand, www.biogro.co.nz

                     6.   Tijelo za izdavanje potvrda: Ministarstvo poljoprivrede i šumarstva (MAF)
               7.   Trajanje uključenja: nije određeno.”


title: Provedbena uredba Komisije (EU) 2016/576 оd 14. travnja 2016. o izmjeni Uredbe (EU) br. 37/2010 u pogledu tvari „rafoksanid” (Tekst značajan za EGP)

text:
               15.4.2016

               HR

               Službeni list Europske unije

               L 99/1

         PROVEDBENA UREDBA KOMISIJE (EU) 2016/576
   оd 14. travnja 2016.
   o izmjeni Uredbe (EU) br. 37/2010 u pogledu tvari „rafoksanid”
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EZ) br. 470/2009 Europskog parlamenta i Vijeća od 6. svibnja 2009. o propisivanju postupaka Zajednice za određivanje najvećih dopuštenih količina rezidua farmakološki djelatnih tvari u hrani životinjskog podrijetla, o stavljanju izvan snage Uredbe Vijeća (EEZ) br. 2377/90 i o izmjeni Direktive 2001/82/EZ Europskog parlamenta i Vijeća i Uredbe (EZ) br. 726/2004 Europskog parlamenta i Vijeća (1), a posebno njezin članak 14. u vezi s člankom 17.,
   uzimajući u obzir mišljenje Europske agencije za lijekove koje je izdao Odbor za medicinske proizvode koji se primjenjuju u veterini,
   budući da:

               (1)

               Člankom 17. Uredbe (EZ) br. 470/2009 zahtijeva se da se uredbom utvrdi najveća dopuštena količina rezidua (dalje u tekstu „NDK”) farmakološki djelatnih tvari namijenjenih za uporabu u Uniji u veterinarsko-medicinskim proizvodima za životinje koje se upotrebljavaju za proizvodnju hrane ili u biocidnim pripravcima koji se upotrebljavaju u uzgoju životinja.

               (2)

               U tablici 1. Priloga Uredbi Komisije (EU) br. 37/2010 (2) utvrđuju se farmakološki djelatne tvari i njihova klasifikacija s obzirom na NDK u hrani životinjskog podrijetla.

               (3)

               Rafoksanid je trenutačno uvršten u tu tablicu kao dopuštena tvar za goveda i ovce, primjenjiva za mišiće, masno tkivo, jetra, bubreg i mlijeko. Privremene najveće dopuštene količine rezidua te tvari utvrđene za kravlje i ovčje mlijeko prestale su vrijediti 31. prosinca 2015.

               (4)

               Zahtjev za produljenje razdoblja primjene privremenog NDK-a za rafoksanid u kravljem i ovčjem mlijeku podnesen je Europskoj agenciji za lijekove (dalje u tekstu „EMA”).

               (5)

               Na temelju mišljenja Odbora za medicinske proizvode koji se primjenjuju u veterini EMA smatra da bi produljenje postojećeg privremenog NDK-a za rafoksanid u kravljem i ovčjem mlijeku omogućilo završetak već poduzetih znanstvenih studija te stoga preporučuje produljenje privremenog NDK-a do 31. prosinca 2017.

               (6)

               Uredbu (EU) br. 37/2010 trebalo bi stoga na odgovarajući način izmijeniti.

               (7)

               Budući da je privremeni NDK za rafoksanid u kravljem i ovčjem mlijeku prestao vrijediti 31. prosinca 2015. te u cilju zaštite legitimnih očekivanja tržišnih subjekata u pogledu uporabe te tvari, produljenje privremenog NDK-a trebalo bi stupiti na snagu odmah i trebalo bi se primjenjivati s učinkom od 1. siječnja 2016.

               (8)

               Mjere predviđene ovom Uredbom u skladu su s mišljenjem Stalnog odbora za veterinarsko-medicinske proizvode,

         DONIJELA JE OVU UREDBU:
   Članak 1.
   Prilog Uredbi (EU) br. 37/2010 mijenja se kako je utvrđeno u Prilogu ovoj Uredbi.
   Članak 2.
   Ova Uredba stupa na snagu na dan objave u Službenom listu Europske unije.
   Primjenjuje se od 1. siječnja 2016.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. travnja 2016.

            Za Komisiju

            Predsjednik

         Jean-Claude JUNCKER

      (1)  SL L 152, 16.6.2009., str. 11.

      (2)  Uredba Komisije (EU) br. 37/2010 od 22. prosinca 2009. o farmakološki djelatnim tvarima i njihovoj klasifikaciji u odnosu na najveće dopuštene količine rezidua u hrani životinjskog podrijetla (SL L 15, 20.1.2010., str. 1.).

      PRILOG
      Unos za tvar „rafoksanid” u tablici 1. Priloga Uredbi (EU) br. 37/2010 zamjenjuje se sljedećim:

                     Farmakološki djelatna tvar

                     Marker rezidua

                     Vrsta životinje

                     NDK

                     Ciljno tkivo

                     Ostale odredbe (u skladu s člankom 14. stavkom 7. Uredbe (EZ) br. 470/2009)

                     Terapeutska klasifikacija

                     „Rafoksanid

                     Rafoksanid

                     Goveda

                     30 μg/kg
                     30 μg/kg
                     10 μg/kg
                     40 μg/kg

                     Mišić
                     Masno tkivo
                     Jetra
                     Bubreg

                     NEMA UNOSA

                     Antiparazitici/Sredstva za suzbijanje endoparazita”

                     Ovce

                     100 μg/kg
                     250 μg/kg
                     150 μg/kg
                     150 μg/kg

                     Mišić
                     Masno tkivo
                     Jetra
                     Bubreg

                     Goveda, ovce

                     10 μg/kg

                     Mlijeko

                     Privremeni NDK prestaje vrijediti 31. prosinca 2017.


title: Provedbena uredba Komisije (EU) 2016/259 оd 24. veljače 2016. o utvrđivanju postotka prihvaćanja za izdavanje izvoznih dozvola, odbijanju zahtjeva za izvozne dozvole i suspenziji podnošenja zahtjeva za izvozne dozvole za šećer izvan kvote

text:
               25.2.2016

               HR

               Službeni list Europske unije

               L 49/7

         PROVEDBENA UREDBA KOMISIJE (EU) 2016/259
   оd 24. veljače 2016.
   o utvrđivanju postotka prihvaćanja za izdavanje izvoznih dozvola, odbijanju zahtjeva za izvozne dozvole i suspenziji podnošenja zahtjeva za izvozne dozvole za šećer izvan kvote
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu (EU) br. 1308/2013 Europskog parlamenta i Vijeća od 17. prosinca 2013. o uspostavljanju zajedničke organizacije tržišta poljoprivrednih proizvoda i stavljanju izvan snage uredbi Vijeća (EEZ) br. 922/72, (EEZ) br. 234/79, (EZ) br. 1037/2001 i (EZ) br. 1234/2007 (1),
   uzimajući u obzir Uredbu Komisije (EZ) br. 951/2006 od 30. lipnja 2006. o utvrđivanju detaljnih pravila za provedbu Uredbe Vijeća (EZ) br. 318/2006 u pogledu trgovine s trećim zemljama u sektoru šećera (2), a posebno njezin članak 7.e u vezi s člankom 9. stavkom 1.,
   budući da:

               (1)

               U skladu s člankom 139. stavkom 1. prvim podstavkom točkom (d) Uredbe (EU) br. 1308/2013 šećer koji je proizveden tijekom tržišne godine i premašuje kvotu iz članka 136. te Uredbe smije se izvoziti samo u okviru količinskog ograničenja koje utvrđuje Komisija.

               (2)

               Provedbenom uredbom Komisije (EU) 2015/1164 (3) utvrđuju se takva količinska ograničenja.

               (3)

               Količine šećera koje su obuhvaćene zahtjevima za izvozne dozvole premašuju količinsko ograničenje određeno Provedbenom uredbom (EU) 2015/1164. Stoga je potrebno odrediti postotak prihvaćanja za količine za koje je zahtjev podnesen od 15. do 19. veljače 2016. U skladu s tim svi se zahtjevi za izvozne dozvole za šećer podneseni nakon 19. veljače 2016. trebaju odbiti, a podnošenje zahtjeva za izvozne dozvole treba se suspendirati,

         DONIJELA JE OVU UREDBU:
   Članak 1.
   1.   Izvozne dozvole za šećer izvan kvote za koje su zahtjevi podneseni od 15. do 19. veljače 2016. izdaju se za količine za koje su podneseni zahtjevi, pomnožene s postotkom prihvaćanja od 84,388187 %.
   2.   Zahtjevi za izvozne dozvole za šećer izvan kvote podneseni 22., 23., 24., 25. i 26. veljače 2016. ovime se odbijaju.
   3.   Podnošenje zahtjeva za izvozne dozvole za šećer izvan kvote suspendira se za razdoblje od 29. veljače 2016. do 30. rujna 2016.
   Članak 2.
   Ova Uredba stupa na snagu na dan objave u Službenom listu Europske unije.

      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 24. veljače 2016.

            Za Komisiju,

            u ime predsjednika,

         Jerzy PLEWA

            Glavni direktor za poljoprivredu i ruralni razvoj

      (1)  SL L 347, 20.12.2013., str. 671.

      (2)  SL L 178, 1.7.2006., str. 24.

      (3)  Provedbena uredba Komisije (EU) 2015/1164 od 15. srpnja 2015. o određivanju količinskog ograničenja za izvoz šećera i izoglukoze izvan kvote do kraja tržišne godine 2015./2016. (SL L 188, 16.7.2015., str. 28.).